钦定古今图书集成/明伦汇编/氏族典/第428卷 > 赵憬
## 钦定古今图书集成/明伦汇编/氏族典/第428卷 > 赵憬

按《唐书赵憬传》：“憬字退翁，渭州陇西人。曾祖仁本，仕
为吏部侍郎。憬志行峻洁，宝应中，试江夏尉，进太子
舍人。建中初，擢水部员外。李泌荐之，拜给事中。贞元
中，以尚书左丞进中书侍郎，同中书门下平章事，与
陆贽同辅政。贽于裁决少所让，繇是不平。贽罢，乃始
当国。辅政五年，卒，谥曰贞。”